KF Tirana

KF Tirana () ir profesionāls Albānijas futbola klubs no valsts galvaspilsētas Tirānas, ietilpst sporta klubā SK Tirana (). Tas ir titulētākais Albānijas futbola klubs, 26 reizes uzvarējis Albānijas Superlīgā, 16 reizes ieguvis Albānijas kausu.

 Vēsture 
1911. gadā, pirmajā Albānijas futbola čempionātā uzvarēja komanda no Tirānas, ko uzskata par KF Tirana priekšteci. Šo turnīru Albānijas futbola Federācija nav atzinusi par oficiālu čempionātu.Sport Ekspres, 14 February 2012, page 7 

Klubu oficiāli dibināja  futbola entuziats Paloke Nika, kurš iepriekš jau bija dibinājis KF Vllaznia Shkoder. Sākotnējais tā nosaukums bija Shoqërinë Sportive Agimi. 1927. gada 16. augustā kluba nosaukums tika nomainīts uz Sportklub Tirana, ko saīsināti sauca SK Tirana.

1930. gadā Tirana bija viena no sešām komandām, kas piedalījās pirmajā oficiāli atzītajā futbola turnīrā Albānijā, kas kļuva par pirmo Albānijas čempionāta sezonu. Tirānas komanda ar 5 uzvarām, 4 neizšķirtiem un vienu zaudējumu kvalificējās finālam pret KF Skënderbeu Korçë, tomēr pretinieki uz abām fināla spēlēm neieradās, kas nozīmēja, ka Tirana kļuva par pirmo Albānijas čempioni futbolā. Līdz Otrajam pasaules karam Tirānas komanda ieguva vēl piecus Albānijas čempiona titulus.

Otrā pasaules kara laikā Albānija nonāca Itālijas fašistiskā režīma kontrolē. Šajā periodā norisinājās trīs Albānijas čempionāti, no kuriem Tirānas komanda uzvarēja divus, tomēr Albānijas futbola federācija tos neatzīst par oficiāliem Albānijas čempionātiem, jo tos organizēja federācija, bet gan fašistiskais režīms.


Pēc Otrā pasaules kara beigām Albānijā pastāvēja komunistiskais režīms, 1946. gada martā kluba nosaukums tika nomainīts uz 17 Nëntori (17. novembris) par godu Tirānas atbrīvošanai, kas norisinājās . Šis periods klubam bija smags, jo pastāvošais režīms to apspieda, radot privilēģijai komunistu izveidotajām komandām Partizani (Aizsardzības ministrijas komanda) un Dinamo (Iekšlietu ministrijas komanda). Daudziem kluba spēlētājiem piespieda spēlēt kādā no šīm komandām, tas noveda pat līdz arestiem. Tā rezultātā komandas rezultāti arī kritās. Tomēr spējot aizvietot spēlētājus, klubs atguvās, laika posmā no 1951. gada līdz 1961. gada 8 reizes iegūstot trešo vietu, kā arī vienu reizi izcīnot otro vietu. 1964.—1965. gada sezonā klubs pēc gandrīz 20 gadu pātraukuma Mislima Allas vadībā kļuva par Albānijas čempionu. To pašu sasniegumu klubs spēja atkārtot nākamajā sezonā. 1966.—1967. gada sezonā, kad 17 Nëntori trīs spēles līdz turnīra beigām gandrīz bija kļuvis par čempionu, tas tika diskvalificēts un titulu ieguva Dinamo. Nākamajās divās sezonās pēc šī gadījuma klubs turpināja sekmīgo posmu, uzvarot Albānijas čempionātu.

Septiņdesmitajos gados 17 Nëntori sportiskie rezultāti pasliktinājās, klubs Albānijas čempionātā ieņēma vietas starp otro un trīspadsmito, iegūstot Albānijas kausu divreiz. Astoņdesmitie gadi klubam bija veiksmīgs periods, tika iegūti četri Albānijas čempiona tituli, trīs Albānijas kausi, kā arī trīs reizes tika sasniegts Eiropas kausa astotdaļfināls.

1991. gada augustā krita komunistiskais režīms un klubs atguva savu iepriekšējo nosaukumu. Daudzi labākie albāņu spēlētāji atstāja valsti, lai spēlētu spēcīgākos un naudīgākos Eiropas klubos. Lai gan pirmie neatkarības gadi klubam bija smagi, pēc neliela pārtraukuma tas atkal kļuva par vienu no pašiem spēcīgākajiem Albānijas futbola klubiem, dominējot Albānijas futbolu 90. un 2000. gados. Laika posmā no 1994. gada līdz 2009. gadam tas 10 reizes kļuva par Albānijas čempionu, 5 reizes sasniedzot 2. vietu un tikai vienu reizi paliekot ārpus medaļām.

2008.—2009. gada čempiona tituls, kad komandas līderis Migens Memelli kļuva par labāko vārtu guvēju līgā ar 23 vārtiem, klubam līdz šim ir arī pēdējais. Nākamās sezonās kluba panākumi bija dažādi, 2009.—2010. un 2011.—2012. gada sezonās iegūstot 3. vietu Albānijas čempionātā, bet 2010.—2011. un 2011.—2012. gada sezonās iegūstot Albānijas kausu. Kluba pārvaldē radās konflikti, kas noveda pie spēlētāju algu kavēšanās, ko daži spēlētāji arī nesaņēma.

 Tirānas dome pieņēma lēmumu nomainīt kluba statusu no pašvaldības īpašuma uz akcionāru pārvaldītu klubu, sākotnēji Tirānas pašvaldībai piederot 100% kluba akciju.

2013.—2014. gada sezonā komandai draudēja izkrišana uz pirmo divīziju, 2013. gada decembrī esot pēdējā vietā, 7 punktu attālumā no izkrišanas zonas. Tomēr pēc trenera maiņas klubs spēja atspēlēties un sasniedza 6. vietu Albānijas Superlīgā, nodrošinot palikšanu tik priekšpēdējā spēlē.  Tirānas dome pieņēma lēmumu 66% no kluba akcijām nodot privātiem investoriem uz 18 gadu termiņu.


2016.—2017. gada sezonu sākot kā vieniem no titula kandidātiem, klubs piedzīvoja ļoti neveiksmīgu sezonu, pirmo reizi vēsturē izkrītot no Albānijas Superlīgas. Šajā laikā Tirānas klubs piedzīvoja 15 spēļu sēriju bez uzvarām. Klubs piedzīvoja strīdus ar faniem par to, ka klubs atļāva savā stadionā spēlēt vieniem no galvenajiem vēsturiskajiem konkurentiem Partizani. Rezultātā fani atlikušo sezonu boikotēja kluba spēles. Albānijas kausā klubam veicās krietni labāk, 31. maijā finālā ar rezultātu 3—1 uzvarot KF Skënderbeu Korçë
 Tas nozīmēja, ka nākamajā sezonā klubs, par spīti izkrišanai no Superlīgas, spēlēja UEFA Eiropas līgas kvalifikācijā.

Nākamajā sezonā, pirmajā sezonā pirmajā divīzijā kluba vēsturē, klubs noturēja lielāko daļu savu spēlētāju, kas bija par pamatu veiksmīgai sezonai. Tirānas klubs ieguva savu 11. Albānijas superkausu, kļustot par pirmo pirmās divīzijas komandu, kas to ir spējusi izdarīt. Klubs dominēja līgu, trīs kārtas līdz beigām nodrošinot atgriešanos Superlīgā. 16. maijā klubs ieguva savu pirmo pirmās divīzijas čempiona titulu. 2019.—2020. gada sezonā uzvarēja Superlīgā, izcīnot 25. valsts čempiontitulu.

 Sasniegumi 

 Iegūtie tituli 
KF Tirana ir titulētākais futbola klubs Albānijā, kļuvis par Albānijas čempionu 24 reizes, kas ir valsts rekords. Klubam pieder arī rekordi par visvairāk iegūtajiem Albānijas kausiem (16) un Albānijas superkausiem (11).

 Albānijas čempioni (26) (rekords)
 1930, 1931, 1932, 1934, 1936, 1937, 1964—65, 1965—66, 1968, 1969—70, 1981—82, 1984—85, 1987—88, 1988—89, 1994—95, 1995—96, 1996—97, 1998—99, 1999—00, 2002—03, 2003—04, 2004—05, 2006—07, 2008—09, 2019–20, 2021–2022
 Pirmās divīzijas čempioni (1)
 2017—18
 Albānijas kausa ieguvēji (16) (rekords)
 1938—39, 1962—63, 1975—76, 1976—77, 1982—83, 1983—84, 1985—86, 1993—94, 1995—96, 1998—99, 2000—01, 2001—02, 2005—06, 2010—11, 2011—12, 2016—17
 Albānijas superkausa ieguvēji (11) (rekords)
 1994, 2000, 2002, 2003, 2005, 2006, 2007, 2009, 2011, 2012, 2017

 Dalība eirokausos 
 Sezona Sacensības Kārta Valsts Klubs Mājās Viesos Summā1965—66Eiropas kauss1RKilmarnock FC0:00:10:11966—67Eiropas kauss1RVålerenga IF———1969—70Eiropas kauss1RLjēžas "Standard"1:10:31:41970—71Eiropas kauss1RAmsterdamas "Ajax"2:20:22:41982—83Eiropas kauss1RLinfield F.C.1:01:22:2 ()2RKijivas "Dinamo"———1983—84UEFA Kausu ieguvēju kauss1RHammarby IF2:10:32:41986—87UEFA Kausu ieguvēju kauss1RBukarestes "Dinamo"1:02:13:12RMalmes FF0:30:00:31988—89Eiropas kauss1RHamrunas "Spartans"2:01:23:22RGēteborgas IFK0:30:10:41989—90Eiropas kauss1RSliemas "Wanderers"5:00:15:12RMinhenes "Bayern"0:31:31:61994—95UEFA Kausu ieguvēju kaussQRFC Bobruisk3:01:44:4 ()1RBrøndby IF0:10:30:41995—96UEFA kaussQRBeerševas "Hapoel"0:10:20:31996—97UEFA kauss1QRNK Croatia Zagreb2:60:42:101998—99UEFA kauss1QRBratislavas "Inter"0:20:20:41999—00UEFA Čempionu līga1QRÍþróttabandalag Vestmannaeyja1:20:11:32000—01UEFA Čempionu līga1QRKišiņevas "Zimbru"2:32:34:62001—02UEFA kaussQRLimasolas "Apollon"3:21:34:52002—03UEFA kaussQRBukarestes "National"0:12:22:32003—04UEFA Čempionu līga1QRTbilisi "Dinamo"3:0 (4:2 )0:33:32QRGrazer AK1:51:22:72004—05UEFA Čempionu līga1QR'FK Homel0:12:02:12QRBudapeštas "Ferencváros"2:31:03:3 ()2005—06UEFA Čempionu līga1QRND Gorica3:00:23:22QRSofijas CSKA0:20:20:42006—07UEFA kauss1QRNK Varteks2:01:1'3:12QRKayserispor0:21:31:52007—08UEFA Čempionu līga1QRNK Domžale1:20:11:32009—10UEFA Čempionu līga2QRStabæk Fotball'1:10:41:52010—11UEFA Eiropas līga1QRZalaegerszegi TE0:01:0 ()1:02QRFC Utrecht1:10:41:52011—12UEFA Eiropas līga2QRTrnavas "Spartak"0:01:31:32012—13UEFA Eiropas līga1QRCS Grevenmacher2:00:02:02QRAalesund FK1:10:51:62017—18UEFA Eiropas līga1QRTelavivas "Maccabi"0:30:20:5
Piezīmes:
  — Spēles netika izspēlētas, ĶF Tirana no turnīra izstājās

 Komandas personāls 
AmatsVārdsGalvenais treneris Ndubuisi EgboTrenera asistents Erions DžafaVārtsargu treneris Ilion LikaĢenerāldirektors  Hektors ComoSporta direktors Arbi LačiAkadēmijas direktors Devi MukaKomandas menedžeris Mario NikolliKomandas ārsts Arzens VociFizioterapeits Tedi MakelariFotogrāfs Izmirs DodaVeikala darbinieks Hajdars Karajs

 Ārējās saites 
 Oficiālā mājaslapa

 Atsauces 

Kategorija:Albānijas futbola klubi
Kategorija:KF Tirana